Neuvoston asetus (EY) N:o 5/94, annettu 22 päivänä joulukuuta 1993, EFTA-maihin sovellettavien polkumyynnin vastaisten toimenpiteiden suspendoimisesta



Virallinen lehti nro L 003 , 05/01/1994 s. 0001 - 0002

Suomenk. erityispainos Alue 2 Nide 11 s. 0039

Ruotsink. erityispainos Alue 2 Nide 11 s. 0039



NEUVOSTON ASETUS (EY) N:o 5/94, annettu 22 päivänä joulukuuta 1993, EFTA-maihin sovellettavien polkumyynnin vastaisten toimenpiteiden suspendoimisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, sekä katsoo, että sopimus Euroopan talousalueesta, jäljempänä 'ETA-sopimus`, sellaisena kuin se on myöhemmin muutettuna sopimuksen mukautuksia koskevalla pöytäkirjalla, allekirjoitettiin Portossa 2 päivänä toukokuuta 1992, eräisiin Euroopan vapaakauppaliiton (EFTA) jäsenmaiden alkuperätuotteisiin sovelletaan tällä hetkellä yhteisöön tuotaessa asetuksen (ETY) N:o 2423/88 mukaisesti toteutettuja polkumyynnin vastaisia toimenpiteitä, ETA-sopimuksen 26 artiklassa määrätään, ettei sopimuspuolten välillä sovelleta polkumyynnin vastaisia toimenpiteitä, tasoitusmaksuja eikä kolmansista maista johtuvien luvattomien kauppatapojen vastaisia toimenpiteitä, ellei mainitussa sopimuksessa toisin määrätä, ETA-sopimuksen pöytäkirjassa N:o 13 määrätään, että 26 artiklaa sovelletaan ainoastaan aloilla, joita sopimuksen määräykset koskevat ja joita koskeva yhteisön säännöstö on täysin otettu sopimuksen osaksi, EFTAn jäsenmaiden alkuperätuotteet, joihin tällä hetkellä sovelletaan edellä mainittuja polkumyynnin vastaisia toimenpiteitä, kuuluvat aloihin, joita ETA-sopimuksen määräykset koskevat, näitä aloja koskeva yhteisön säännöstö on täysin otettu ETA-sopimuksen osaksi; asianomaiset maat ovat toteuttaneet sopimuksen mukaisesti tarvittavat toimenpiteet kyseisen säännöstön soveltamiseksi sopimuksen voimaantulopäivästä, ja on tarpeen suspendoida EFTA-maista peräisin olevien tavaroiden osalta voimassa olevat polkumyynnin vastaiset toimenpiteet ETA-sopimuksen voimaantulopäivästä alkaen, ON ANTANUT TÄMÄN ASETUKSEN: 1 artikla Jäljempänä mainittujen tuontien osalta suspendoidaan asetuksen (ETY) N:o 2423/88 nojalla asetetut polkumyyntitullit tai komission päätöksellä hyväksytyt sitoumukset; tulleja ei enää kanneta seuraavista tuotteista: - Itävallasta peräisin olevat konttien kulmakappaleet (komission päätös N:o 92/313/ETY)(1), - Norjasta peräisin oleva piihiiliyhdiste (komission päätös N:o 86/497/ETY)(2), - Itävallasta peräisin oleva virtsa-aine (urea) (komission päätös N:o 89/143/ETY)(3), - Islannista, Norjasta ja Ruotsista peräisin oleva ferropii (neuvoston asetus (EY) N:o 3359/93)(4), - Ruotsista ja Suomesta peräisin olevat dieselmoottorit (komission päätös N:o 90/138/ETY)(5). 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1993. Neuvoston puolesta Puheenjohtaja J.-M. DEHOUSSE (1) EYVL N:o L 165, 19.6.1992, s. 37 (2) EYVL N:o L 287, 10.10.1986, s. 25 (3) EYVL N:o L 52, 24.2.1989, s. 37 (4) EYVL N:o L 302, 9.12.1993, s. 1 (5) EYVL N:o L 76, 22.3.1990, s. 28